Številka 6/2015 – 8. februar 2015

Kratice: Č-Črneče; L-Libeliče, D-Dravograd, O-Ojstrica, ŠT- Šentjanž, ŠP - Sv. Peter na Kr. gori; SK – Sveti Križ; DSČ – Dom starostnikov Črneče; E- Dom Sv. Eme Šentjanž, SB – Sveti Boštjan

5. NEDELJA MED LETOM 8. februar 2015 Slovenski kulturni praznik	8.00 8.00 9.30 9.30 9.30 11.00 11.00	Č – maša za + FINIKO GOJKOVIC, ANDREJO BITNER ter MITJA PACNIK-a ŠT – maša za + BART IVAN-a – obl. ŠP – maša za: I.namen: za + IRENO VOGLIČ in REPAS FRANC-a II.namen: za + MARIJO ŠTUMBERGER – 2.obl. D – maša za + PEŠL MIRKO-ta in JANI-ja L – maša za + NEŽO MUŠ – 30 obl. O – maša za vse rajne pri SREBNIKU
Ponedeljek 9.februar Sv. Apolonija, muč.	16.00 18.30	DSČ – maša PO NAMENU D – maša za + brate ŠIMON in SOR.
Torek 10. februar Sv. Sholastika, red.	17.30 17.30 18.30	Č – maša za + ŠTEFKO TAVZELJ E – maša za + ŠKORJANC FRANC-a D – maša za + FRANJO VAJDE
Sreda 11. februar Lurška Mati božja,	7.30 16.00 17.00	Svetovni dan bolnikov D – maša za + HANJŽE ADOLF-a in ZA ZDRAVJE Č – pogreb TONČKE ČEVNIK - slovo, pokop in maša zadušnica ŠT – srečanje za starše 6.in7.razredov
Četrtek - 12. februar	17.00 17.30 18.30	DRUGI razgovor za krst za vse župnije PZŽD Č – maša + KAUFMANOVO MAM'CO D – maša za + KLEMEN JOŽE-ta – 5.obl.
Petek 13. februar	17.30 18.30	Č – maša za + FANIKO FLORJAN D – maša za + HRŽENJAK JOŽE-ta, MIHCA in MARTINO, 10.min.molitev pred Najsvetejšim
Sobota 14. februar Sv. Valentin, muč.	17.30 18.30	Pustna sobota Č – maša za + PLIMON MAKS-a -24 obl. in IVANO D – nedeljska večerna maša za + NUŠO JEMEC
6. NEDELJA MED LETOM 15. februar 2015 Pustna nedelja Drugi del pastirskega pisma EVIDENTIRANJE novih kandidatov za ŽPS	8.00 8.00 9.30 9.30 11.00 11.00	Č – maša za + POBERŽNIK STANKO-ta (Potočnika) – 11 obl. ŠT – maša za +: I.namen: + JOŽEFA FERK – obl. II.namen: HARTMAN IVAN – 3.obl. - R ŠP – maša za: I.namen za + MARINO GNAMUŠ – obl. - R II.namen: za + GERHOLD IVAN-a –obl. D – maša za I. namen: + HANJŽE ADOLF-a – 1.obl. II. namen: + RUBHOF VINCENC-a – 5.obl. L – maša za + mamo ŠTEFKO ŠNABL in očeta DOMINIK-a - 40 obl. SB – maša ZA ZDRAVJE
Več o PZŽD najdete na naši spletni strani: www.jagnje,si Tel.: 02 85 83 285; ali 041 319 440 –Igor Glasenčnik, igor.g@rkc.si

Duhovna iskrica: Revščine in neodrešenosti je vedno na pretek. Človek ni nikoli zadovoljen in navadno so tisti, ki imajo denarja kot peska, v življenju največji reveži. Duhovna revščina je namreč hujša od telesne, kajti za potešitev lakote je dovolj kos kruha, za odpravo duhovne lakote pa se mnogi borijo celo življenje in imajo občutek, da niso nič dosegli. Duhovna rast ni pogojena z našo dobro voljo, ampak v prvi vrsti z Božjo milostjo. Vera je dar, ki si ga je treba izmolit in izprosit. Bog nam je zaupal poslanstvo, ki ga nismo sami izbirali. Res pa je tudi, da s svobodnim sprejetjem tega poslanstva, postanemo soustvarjalci Božjega kraljestva. Bog je vesel, če smo dobro orodje v njegovih rokah.

MOLITEV – vzeti si čas zase - je to izguba časa?

V evangeliju beremo, da si je celo Kristus vzel čas zase. Ves dan je naporno delal. Ozdravljal je bolnike in izganjal hudobne duhove (prim. Mr 1,32). Vsi so iskali stika z njim: »Vse mesto se je zbralo pred vrati.« Bilo je nevarno, da se uniči. Sredi poročila o veliki dejavnosti beremo: »Navsezgodaj, ko je bilo še čisto temno, je vstal, se odpravil ven na samoten kraj in tam molil.« Predvidevamo, da se je Kristus umaknil, da bi si pridobil »izgubljeno energijo«. Predvsem pa, da je molil, kakor izrecno poroča evangelij, in tako ohranil najpomembnejšo stvar: stik z Očetom.

S tem je tudi nam zapustil zgled molitve. Pokazal pa nam je še eno razsežnost, na katero številni ljudje današnjega časa pozabljajo: stik z Očetom, ki ga vzpostavljamo v molitvi. Saj si vzamejo čas za počitek, celo več tednov. Gredo na smučanje v Avstrijo in na morje na eksotične otoke. Ljudje si želijo odpočiti telo. Lepo in prav, a za svojega duha ne poskrbijo. Njihovo srce se ne odpočije, njihova duša se ne napoji. Takih ljudi se ne sprašuje, ali so med dopustom kdaj molili. Menijo, da je prosti čas za to, da s počitkom okrepiš telo. Ob nedeljah počnejo vse, samo k maši ne gredo. Ali se bo duh kar sam dvignil? »Če je telo slabotno, se lahko nasloni na duha, toda če je duh slab, na kaj se bo naslonil?« pravi judovska modrost. Prosti čas je priložnost, ko poskrbimo tudi za duha, saj bomo tako koristili tudi svojemu telesu.

Morda se komu zdi molitev sebično dejanje: umakneš se pred naporom in pred drugimi ljudmi. Drugim se zdi beg pred stvarnostjo ali izogibanje dolžnostim. Tudi to lahko postane molitev, a za Kristusa tega ne moremo reči. Zanj je bila stik z Očetom. Moli pred važnejšimi dogodki: preden izbere učence, preden ozdravlja, preden gre v trpljenje ... Zanj molitev ni beg pred stvarnostjo. Stik z Očetom v molitvi mu je pripomogel k pravemu stiku z ljudmi. Če ima kakšen vernik napačen odnos do ljudi, lahko posumimo, da ima napačen odnos do Očeta v molitvi.

Po: B. Rustja, Tvoje obličje iščem

PRIHAJAJOČI DOGODKI: IZBIRA NOVIH ČLANOV ŽPS v naših župnijah PZŽD

Župnijski pastoralni svet (ŽPS) je župnikovo posvetovalno in delovno telo, ki preučuje, načrtuje, usklajuje, spremlja in preverja izvajanje pastoralnega dela v župniji.

V življenju župnije ima posebno mesto, še posebej po 2. vatikanskem cerkvenem zboru, ki je poudaril, da smo za življenje Cerkve odgovorni vsi krščeni, ne samo papež, škofje in duhovniki.

Prosimo vas, da ob izbiri novih članov ŽPS vašo izbiro kandidata temeljito premislite. Če nekdo ni izbran za ŽPS, ne pomeni, da je rešen vseh soodgovornosti za življenje župnije. Tisti, ki pa boste predlagani, pa svojo novo vlogo v župniji sprejeti z vso hvaležnostjo in odgovornostjo.

NOVI MINISTRANTI v župniji Dravograd

V župniji Dravograd bomo to nedeljo 8. februarja sprejeli nove ministrante. Precej časa so se pripravljali na to odgovorno službo in čas je dozorel, da se tega dogodka razveseli vsa župnija in vsa naša Pastoralna zveza župnij. Tako bodo sprejeti v med ministrante naslednji otroci:

Filip Jeseničnik (ki že kar nekaj časa aktivno sodeluje), Filip Otto,

Sara Mager Žlof, Zala Jeseničnik, Tamara Režonja in Mojca Arbeiter. S posebnim obredom sprejema bodo slovesno umeščeni med ministrante. Podprimo jih z molitvijo in vzpodbujanjem, posebej starši bodite tisti, ki jih boste nenehno pravilno usmerjali. Seveda pa pričakujemo nove junake ministrantske službe, ki bi bili pripravljeni stopiti na pot služenja tudi še iz ostalih župnij naše PZŽD, kjer je ministrantov zelo malo. Korajža velja, mladi rod.